Obert el termini d'inscripció en els grups DINAKIDS i HRJOVE
21 de setembre 2018

![Imagen 1](/media/actualidad/PublishingImages/1 Políticos/Guillermo Sampedro - c.JPG)

La regidoria de Joventut de l'Ajuntament de Sagunt manté oberts els terminis d'inscripció en els grups de participació DINAKIDS i HRJOVE. Estos grups són espais on els xiquets, xiquetes i adolescents del municipi aprenen a debatre i proposar iniciatives en les àrees que els afecten directament. 

**“Els grups de treball són fonamentals per a la regidoria de Joventut, ja que els xiquets, xiquetes i joves són els qui millor coneixen la seua situació. Esta iniciativa és important per a empoderar a les persones més joves del municipi”**, ha declarat el regidor de Joventut, Guillermo Sampedro. 

D'una banda, DINAKIDS ofereix els menors de 8 a 11 anys un espai on aprenen a debatre, opinar i escoltar a través del joc i dinàmiques de grup, adquirint uns valors cívics i solidaris que els ajuden a assumir el paper protagonista que els correspon. D'esta forma, Sagunt consolida el seu reconeixement com a Ciutat Amiga de la Infància. 

Este espai és per a xiquets i xiquetes matriculats de tercer a sisé de primària, i començarà la seua activitat el 20 d'octubre. Es reuneix els dissabtes de 16 h a 18 h en el Centre Cultural Mario Monreal i en el Casal Jove del Port de Sagunt. L'activitat és gratuïta i amb places limitades. El període d'inscripció està obert fins al 30 de setembre en el telèfon 96 265 58 80 (Centre Cultural Mario Monreal) i en el 96 268 34 39 (Casal Jove del Port de Sagunt). 

D'altra banda, HRJOVE és el grup de participació de la regidoria de Joventut per a alumnat escolaritzat en 1r i 2n de l'ESO. És el grup on els joves de 12 a 14 anys s'encarreguen de preparar activitats que els interessen i de proposar i suggerir iniciatives per al seu municipi i per al seu oci. 

L'espai també sensibilitza i dóna a conéixer la Convenció dels Drets del Xiquet, on troben un espai d'aprenentatge, diversió i participació. Es reuneix els dissabtes a la vesprada de 16 h a 17.30 h en el Centre Cultural Mario Monreal i en el Casal Jove del Port de Sagunt, i comença el 20 d'octubre. És una activitat gratuïta, amb places limitades. El termini d'inscripció està obert fins al 6 d'octubre enviant el nom, telèfon, institut i curs per WhatsApp al telèfon 697 602 243.

  

![](/media/a5kdho4y/48-dinakids-cartel.jpeg)  
  
![](/media/q21f0afs/48-cartel-hrjove.jpeg)  
  
  

*   [](http://www.facebook.com/sharer.php?u=https://aytosagunto.es/va/actualitat/obert-el-termini-d-inscripcio-en-els-grups-dinakids-i-hrjove/ "Facebook")
*   [](http://twitter.com/share?url=https://aytosagunto.es/va/actualitat/obert-el-termini-d-inscripcio-en-els-grups-dinakids-i-hrjove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obert-el-termini-d-inscripcio-en-els-grups-dinakids-i-hrjove/ "Linked In")
*   [](mailto:?body=https://aytosagunto.es/va/actualitat/obert-el-termini-d-inscripcio-en-els-grups-dinakids-i-hrjove/)